Αντιτορπιλικό κλάσης Sella

Τα τέσσερα αντιτορπιλικά της κλάσης Sella ναυπηγήθηκαν για το Ιταλικό Βασιλικό Ναυτικό (Regia Marina) τη δεκαετία του 1920. Τα δύο από αυτά παρέμειναν σε υπηρεσία με τον ιταλικό στόλο και έλαβαν μέρος σε επιχειρήσεις στον Β΄ Παγκόσμιο Πόλεμο και τα άλλα δύο πωλήθηκαν στην Σουηδία. Τα δύο σκάφη του ιταλικού στόλου βυθίστηκαν μετά την Ανακωχή του Κασίμπιλε ενώ τα σουηδικά διαλύθηκαν για σκραπ στα τέλη της δεκαετίας του 1940.

 Περιγραφή 
Τα αντιτορπιλικά της κλάσης Sella ήταν μεγαλύτερων διαστάσεων εκδοχές των προγενέστερων πλοίων των κλάσεων Palestro και Curtatone όπου ενσωματώνονταν επίσης διάφορες βελτιώσεις.Whitley, p. 160 Είχαν ολικό μήκος 84,9 m, πλάτος 8,6 m και μέσο βύθισμα 2,7 m. Το εκτόπισμά τους με κανονικό (standard) φορτίο ήταν 970 t (950 LT) ενώ έφθανε τους 1480 t (1460 LT) με πλήρες. Το πλήρωμα αποτελούνταν από 8-9 αξιωματικούς και 144 υπαξιωματικούς και ναύτες.

Το προωστικό σύστημα μπορούσε να παρέχει έως και 36000 shp και η μέγιστη ταχύτητα πλεύσης έφθανε τους 33 kn σε πραγματικές (επιχειρησιακές) συνθήκες,Roberts, p. 298 παρόλο που το Crispi έφθασε τους 38,6 kn και σε μέγιστη ισχύ 35540 shp κατά τη διάρκεια των θαλάσσιων δοκιμών του, χωρίς όμως να φέρει αξιόλογο φορτίο.McMurtrie, p. 281 Η ακτίνα δράσης των πλοίων της κλάσης αυτής ανερχόταν σε 1800 ναυτικά μίλια με ταχύτητα πλεύσης 14 kn.Whitley, p. 159

Ο κύριος οπλισμός αποτελούνταν από τέσσερα πυροβόλα των 120 mm εγκατεστημένα σε ζεύγη σε δύο πύργους, έναν εμπρός και έναν πίσω από την υπερκατασκευή.Fraccaroli, p. 43 Αντιαεροπορική προστασία παρείχαν δύο όπλα των 40 mm καθώς και δύο πολυβόλα των 13,2 mm. Τα πλοία της κλάσης διέθεταν επίσης τέσσερις τορπιλοσωλήνες των 533 mm και μπορούσαν να μεταφέρουν έως και 32 νάρκες.

Πλοία
 Όνομα Ναυπηγείο Ολοκλήρωση  Κατάληξη Francesco Crispi Pattison, Νάπολη 29 Απριλίου 1927 Πέρασε στην κατοχή των Γερμανών έπειτα από την Ανακωχή του Κασίμπιλε τον Σεπτέμβριο του 1943, που το ενέταξαν σε υπηρεσία ως TA15. Βυθίστηκε στις 8 Μαρτίου 1944 στο Αιγαίο εξαιτίας αεροπορικής επίθεσης. Quintino Sella 25 Μαρτίου 1926 Τορπιλίστηκε και βυθίστηκε από γερμανικά ταχύπλοα σκάφη την 11η Σεπτεμβρίου 1943 στην Αδριατική. Bettino Ricasoli 11 Δεκεμβρίου 1926 Πωλήθηκε στο Σουηδικό Πολεμικό Ναυτικό και εντάχθηκε σε υπηρεσία ως HSwMS Puke. Giovanni Nicotera 8 Ιανουαρίου 1927 Πωλήθηκε στο Σουηδικό Πολεμικό Ναυτικό και εντάχθηκε σε υπηρεσία ως HSwMS Puke.

Επιχειρησιακή ιστορία

Κατά τη διάρκεια του πολέμου τα Francesco Crispi και Quintino Sella είχαν τη βάση τους στη Λέρο. Έλαβαν μέρος στην επιχείρηση ανακατάληψης του Καστελόριζου, το οποίο είχαν καταλάβει οι Βρετανοί στις 27 Φεβρουαρίου 1941. Επίσης μετέφεραν και εξαπέλυσαν την ομάδα των Ιταλών βατραχανθρώπων που πραγματοποίησε την επίθεση στον Κόλπο της Σούδας και κατάφερε να βυθίσει το βρετανικό βαρύ καταδρομικό York την 25η Μαρτίου 1941. Το Crispi συνόδευσε επίσης τη ναυτική δύναμη που αποβίβασε μία ιταλική μεραρχία στη Σητεία, στο πλαίσιο της Μάχης της Κρήτης.

Παραπομπές

Βιβλιογραφία







Εξωτερικοί σύνδεσμοι



Sella